Diari Oficial de la Generalitat Valenciana


Sumari del DOGV 6619, del 29-09-2011 (2011/9887)

RESOLUCIÓ de 27 de setembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic de col·laboració entre l'administració General de l'Estat (Ministeri de Ciència i Innovació) i la Generalitat, per a l'avaluació cientificotècnica dels projectes presentats al Programa Prometeu, a realitzar per l'Agència Nacional d'Avaluació i Prospectiva.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6619

Data del DOGV
:   29-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9887


Data del document
:   27-09-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 de setembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic de col·laboració entre l'administració General de l'Estat (Ministeri de Ciència i Innovació) i la Generalitat, per a l'avaluació cientificotècnica dels projectes presentats al Programa Prometeu, a realitzar per l'Agència Nacional d'Avaluació i Prospectiva. [2011/9887]  
  
L'administració General de l'Estat (Ministeri de Ciència i Innovació) i la Generalitat han subscrit, després de la tramitació prèvia reglamentària, el 3 de juny de 2011, el conveni específic de col·laboració per a l'avaluació cientificotècnica dels projectes presentats al Programa Prometeu, a realitzar per l'Agència Nacional d'Avaluació i Prospectiva.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0949/2011, i que figura com a annex d'esta resolució.  
  
València, 27 de setembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
  
Conveni específic de col·laboració entre l'administració General de l'Estat (Ministeri de Ciència i Innovació) i la Generalitat de la Comunitat Valenciana (Conselleria d'Educació), per a l'avaluació cientificotècnica dels projectes presentats al Programa Prometeu, a realitzar per l'Agència Nacional d'Avaluació i Prospectiva  
  
  
Madrid, 3 de juny de 2011  
  
Reunits  
D'una banda, Cristina Garmendia Mendizábal, ministra de Ciència i Innovació, càrrec que exercix en virtut del nomenament efectuat pel Reial Decret 436/2008, de 12 d'abril (BOE núm. 90, de 14 d'abril), que actua en l'exercici de la competència atribuïda per l'article 13 de la Llei 6/1997, de 14 d'abril, d'Organització i Funcionament de l'administració General de l'Estat.  
D'una altra, Alejandro Font de Mora Turón, conseller d'Educació, nomenat per al dit càrrec per Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 5545 de 29.06.2007), i en virtut del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i del Decret 198/2009, de 6 de novembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, autoritzat per a este acte en virtut de l'acord del Consell de data 6 de maig de 2011.   
  
Ambdós parts es reconeixen capacitat per a obligar-se i convindre i,  
  
Exposen  
Primer. Que el Ministeri de Ciència i Innovació (d'ara en avant MICINN), en virtut del Reial Decret 640/2009, de 17 d'abril, pel qual es desplega el Decret 542/2009 i modifica el Reial Decret 438/2008, de 14 d'abril, pel qual s'aprova l'estructura orgànica bàsica dels departaments ministerials, és el departament al qual correspon la proposta i l'execució de la política del Govern en matèria d'investigació científica, desenrotllament tecnològic i innovació en tots els sectors, així com la coordinació dels organismes públics d'investigació de titularitat estatal.   
  
Segons el Reial Decret 1042/2009, de 29 de juny, que desplega l'estructura orgànica bàsica del Ministeri de Ciència i Innovació, l'Agència Nacional d'Avaluació i Prospectiva (d'ara en avant ANEP) és la unitat amb rang de Subdirecció General, dependent de la Direcció General d'Investigació i Gestió del Pla Nacional d'I+D+i de la Secretaria d'Estat d'Investigació, encarregada de realitzar l'avaluació cientificotècnica anterior i posterior de les accions del Pla Nacional d'I+D+i i d'altres actuacions de política científica i tecnològica, amb objectivitat i independència, així com de contribuir a la realització dels estudis i anàlisis prospectius que en matèria d'investigació científica i desenrotllament tecnològic li siguen encomanats.  
L'ANEP disposa d'una base d'experts nacionals i internacionals de gran importància i prestigi que la situa com a referent i suport per a tot el Sistema de Ciència i Tecnologia.  
Segon. Que la Conselleria d'Educació és el departament de la Generalitat de la Comunitat Valenciana amb competències en matèria d'educació, universitats, ciència i política lingüística. Dependent de la Conselleria d'Educació, a la Secretaria Autonòmica d'Universitat i Ciència correspon exercir les funcions que li atribuïx l'article 68 de la Llei del Consell en matèria d'universitat, investigació, ciència i transferència tecnològica i, sota la seua direcció, a la Direcció General de Política Científica correspon, entre altres atribucions, el foment de la investigació científica i la gestió dels programes i instruments destinats a la promoció de la investigació i la ciència. En exercici de la dita funció, recentment s'ha publicat en el Diari Oficial de la Comunitat Valenciana l'Orde 62/2010, de 9 de juny, de la Conselleria d'Educació, per la qual es convoquen diferents tipus de beques i d'ajudes per al foment de la investigació científica i el desenrotllament tecnològic a la Comunitat Valenciana, entre els programes d'ajuda de la qual es troba el Programa Prometeu per a grups d'investigació d'excel·lència.   
  
Tercer. L'objecte del Programa Prometeu és la concessió d'ajudes per a identificar, protegir i potenciar a grups d'I+D d'excel·lència a la Comunitat Valenciana i facilitar el seu finançament. Per a l'assignació dels recursos se seguix un procediment competitiu, al qual concorren els grups d'investigació a través de la presentació de projectes comprensius d'una memòria cientificotècnica, currículum dels membres del grup, acreditació de l'activitat investigadora, i relació de publicacions, patents i contractes del grup en els últims 5 anys. El procés de selecció consta de dos fases, i està prevista la participació de l'Agència Nacional d'Avaluació i Prospectiva en la primera d'estes, per a valorar la capacitat del grup per a la investigació i per a la realització de les activitats programades, i la rellevància de les contribucions del grup amb relació a la temàtica del projecte; també comprén la valoració de la viabilitat de la proposta i l'adequació del pressupost a les necessitats presentades.   
  
Quart. Que amb l'objectiu de millorar la gestió i l'eficiència, i de dotar d'una fonamentació objectiva el procés d'assignació de recursos, la Conselleria d'Educació ha considerat oportú posar en marxa un procés d'avaluació externa, per a la qual cosa desitja disposar de la col·laboració de l'ANEP.  
Per tot això, les dos parts acorden subscriure el present conveni de col·laboració, que es regirà per les següents  
  
Clàusules  
  
Primera. Objecte del conveni  
L'objecte del present conveni és la col·laboració entre el MICINN, a través de l'ANEP i la Conselleria d'Educació de la Generalitat de la Comunitat Valenciana per a la realització per l'ANEP de l'avaluació cientificotècnica dels projectes presentats a la convocatòria anual del Programa Prometeu per a grups d'investigació d'excel·lència.   
Les activitats d'avaluació es duen a terme per personal qualificat, que inclou científics, tecnòlegs i experts espanyols i estrangers de prestigi internacional, conjuntament amb el personal necessari per a les tasques administratives i de gestió.  
  
Segona. Obligacions de l'ANEP   
1. L'ANEP dissenyarà el procés d'avaluació, incloent-hi el calendari, les fases del procés, la designació d'experts, l'elaboració d'informes d'avaluació, el resum executiu d'actuacions i l'informe final.   
2. L'ANEP aporta el personal qualificat científicament per a dur a terme l'avaluació cientificotècnica, segons els criteris establits en l'Orde 62/2010, de 9 de juny, de la Conselleria d'Educació, per la qual es convoquen diferents tipus de beques i d'ajudes per al foment de la investigació científica i el desenrotllament tecnològic a la Comunitat Valenciana, i gestiona directament els pagaments als seus avaluadors.   
3. Indicadors  
- Nombre de sol·licituds presentades  
- Nombre d'experts nomenats per l'ANEP per a l'elaboració dels informes.  
- Percentatge d'experts internacionals  
- Distribució d'avaluacions per àrees ANEP  
- Distribució de qualificacions d'avaluació per àrees ANEP  
4. Documentació: prèviament al començament del procés d'avaluació, la Conselleria d'Educació es compromet a facilitar a l'ANEP el text de les convocatòries corresponents a les sol·licituds, incloent-hi els criteris d'avaluació, així com una taula amb les dades mínimes de les sol·licituds a avaluar (referència, nom i cognoms del sol·licitant, institució, títol del projecte, àrea de l'ANEP corresponent). La Conselleria d'Educació, a través de la Direcció General de Política Científica, carregarà tota la documentació de les sol·licituds en l'aplicació informàtica de l'ANEP dins del termini i en la forma escaient. Així mateix, revisarà que la documentació aportada siga la correcta. El termini d'avaluació per part de l'ANEP començarà una vegada que tota la documentació es trobe en la dita aplicació informàtica correctament.  
5. L'explotació de les dades que resulten d'esta avaluació és competència de la Direcció General de Política Científica de la Conselleria d'Educació.   
6. L'ANEP es compromet a:  
Mantindre la confidencialitat sobre la documentació facilitada per la Conselleria d'Educació per al procés d'avaluació. Així mateix, sol·licitarà el mateix compromís de confidencialitat a tots els experts que tinguen accés a la documentació.  
Ser imparcial en el moment de realitzar qualsevol juí de valor necessari per a l'estudi de la informació utilitzada, i evitar-hi qualsevol tipus de caire.  
No obtindre benefici directe de la informació confidencial de què dispose durant el procés d'avaluació.  
7. Cada una de les parts s'obliga a fer arribar a temps a l'altra part totes les dificultats, de la naturalesa que siguen, que trobe en el desenrotllament de l'execució de les seues actuacions en el marc del present conveni i, en general, tota la informació susceptible d'afectar la seua bona execució, a fi de permetre a l'altra part prendre les mesures que considere més apropiades.  
  
Tercera. Obligacions de la Conselleria d'Educació  
1. Per a complir les obligacions derivades d'este conveni, la Generalitat, a través de la Conselleria d'Educació, aportarà la quantitat màxima de 23.000 euros, resultant del pagament als avaluadors i col·laboradors temporals, així com els seus gastos de locomoció, allotjament i dietes, en què incórrega l'ANEP amb motiu de l'avaluació sol·licitada.   
  
Per a la determinació del muntant, s'aplicaran els criteris següents:   
  
a) És aplicable la resolució de 15 d'octubre de 2009, del Ministeri d'Economia i Hisenda, per la qual s'autoritza la continuïtat de les quanties màximes a percebre en concepte d'assistència, pels especialistes i experts dels òrgans a què es referix l'article 7.2, paràgraf tercer de la Llei 13/1986, aprovades per Resolució de la Secretaria d'Estat d'Hisenda, de 29 de novembre de 2005, actualitzant-les per Resolució de 16 de juny de 2008 o norma que la substituïsca. S'inclou en l'annex I a este conveni un quadro resum de les quanties.  
a.1) Import del pagament mensual als col·laboradors temporals pel treball continuat per a l'avaluació d'esta convocatòria  
a.2) Import de les assistències dels avaluadors a les comissions d'anàlisi   
a.3) Import dels informes realitzats per avaluadors externs.   
b) L'import de les dietes dels avaluadors amb residència fora del lloc on se celebra la comissió, es liquidaran d'acord amb:  
b.1) L'import de la manutenció serà l'establit per al grup 2 de personal del Reial Decret 462/2002, de 30 de maig, d'indemnitzacions per raó del servici.  
b.2) L'import de l'allotjament serà l'establit per al grup 2 de personal del Reial Decret 462/2002, de 30 de maig, d'indemnitzacions per raó del servici, o el que s'establisca per al dit grup 2 per a determinades èpoques o ciutats del territori nacional.  
c.) Els gastos de locomoció efectius dels viatges realitzats es liquidaran de conformitat amb el Reial Decret 462/2002, de 30 de maig, d'indemnitzacions per raó del servici.  
2. El pressupost mencionat en el punt anterior anirà a càrrec de la Conselleria d'Educació, a càrrec del seu pressupost de gastos de la Generalitat de l'any 2011, aplicació pressupostària 02.95.48.013.35.1. Serà ingressat en el Tresor Públic, fent referència al conveni, en l'exercici 2011, en tot cas, després de la firma del conveni i després de la recepció en la Conselleria d'Educació de la valoració dels projectes objecte d'este conveni.   
  
Quarta. Vigència del conveni  
El present conveni de col·laboració entrarà en vigor en la data de la firma per ambdós parts i estendrà la seua vigència fins al compliment de les obligacions assumides per estes d'acord amb allò que s'ha convingut, i en tot cas finalitzarà el 31 de desembre de 2011.  
  
Quinta. Resolució del conveni  
El present conveni s'extingirà, a més de pel compliment del seu període de vigència, per les causes següents:  
a) Per acord mutu dels firmants del conveni.  
b) Si es produïren circumstàncies que feren impossible o innecessària la realització o continuació de les actuacions.   
c) Per incompliment de les condicions establides en el present conveni.  
Respecte de les actuacions en curs, en cas d'extinció anticipada, es liquidaran les efectivament realitzades sempre que allò que s'ha executat siga d'utilitat.  
L'incompliment de les obligacions assumides per les parts serà notificat a la part que haja incomplit, a la qual s'oferirà un termini de 15 dies naturals per a esmenar l'incompliment.  
  
Sexta. Comissió de Seguiment del conveni  
Es podrà establir una comissió de seguiment i control formada per dos representants de la Conselleria d'Educació, nomenats pel titular de la Secretaria Autonòmica d'Universitat i Ciència, i dos representants de l'ANEP, nomenats pel director general d'Investigació i Gestió del Pla d'I+D+I, tant per a la coordinació de l'avaluació cientificotècnica dels programes i la resolució de conflictes relacionats amb l'avaluació, com per a garantir la correcta execució del conveni des del punt de vista administratiu.  
L'acord de creació determinarà a qui correspon la Presidència i la Secretaria de la Comissió.  
Esta comissió es regirà quant a la seua constitució, funcionament i adopció d'acords per la normativa vigent en matèria d'òrgans col·legiats continguda en el capítol II, del títol II de la Llei 30/1992.  
  
Sèptima. Règim jurídic i resolució de controvèrsies  
Este conveni és de caràcter administratiu, dels previstos en l'article 4.1. c) de la Llei 30/2007, de 30 d'octubre, de Contractes del Sector Públic, per la qual cosa està exclòs del seu àmbit d'aplicació i es regirà pels seus propis termes i condicions.   
Les qüestions litigioses a què puga donar lloc la interpretació i l'execució del present conveni hauran de sotmetre's al coneixement dels jutjats i tribunals de l'orde jurisdiccional contenciós administratiu, d'acord amb el que disposa la Llei 29/1998, de 13 de juliol. En tot cas haurà de tindre's en compte el que preveuen la Llei 52/1997, de 27 de novembre, d'Assistència Jurídica a l'Estat i Institucions Publiques, i el Reial Decret 997/2003, de 25 de juliol, que va aprovar el Reglament del Servici Jurídic de l'Estat.  
En prova de conformitat i només a este efecte es firma el present conveni per triplicat al lloc i la data indicats en l'encapçalament.  
  
  
La ministra de Ciència i Innovació: Cristina Garmendia Mendizábal.  
El conseller d'Educació: Alejandro Font de Mora Turón.  
  
  
  
  
(1) S'aplicaran les fórmules següents:  
(A) Entre 1 i 33 actuacions avaluades: IT=((C\*(85-C))/1,37)+22  
(B) A partir de 34 actuacions avaluades IT=834 + (13,36\*C)  
(2) S'aplicaran les fórmules següents:  
(A) Entre 1 i 39 actuacions avaluades. IT ((C\*(86-C))/0,95)+33  
(B) A partir de 40 actuacions avaluades. IT=1708+(6,55\*C)  
C és la quantitat d'actuacions avaluades  
IT és l'import total a percebre per cada conjunt d'actuacions avaluades en cada convocatòria per avaluador.  
  
  
\* \* \* \* \*  
  
  
  
  
Annex I  
  
1. Els especialistes i experts dels òrgans a què es referix l'article sèptim de la Llei 13/1986, de foment i coordinació general de la investigació científica i tècnica, per la realització continuada de tasques d'assessorament, elaboració, avaluació, coordinació i seguiment i de gestió i organització de reunions del Pla Nacional I+D+i i de programes nacionals, sectorials o internacionals de I+D+i:  
  
  
Mòdul A: 488,78 €/mes  
Mòdul B: 626,75?/mes  
Mòdul C: 764,75 €/mes  
Mòdul D: 902,78 €/mes  
La determinació del mòdul es durà a terme per l'ANEP tenint en compte el seu temps de dedicació, l'especialització de les tasques i el seu grau de responsabilitat.  
2. Els especialistes i experts percebran assistències per la concurrència a reunions per avaluació d'accions, en les quanties que s'assenyalen a continuació:  
  
(1) Se aplicarán las siguientes fórmulas:  
(A) Entre 1 y 33 actuaciones evaluadas: IT=((C\*(85-C))/1,37)+22  
(B) A partir de 34 actuaciones evaluadas IT=834 + (13,36\*C)  
(2) Se aplicarán las siguientes fórmulas:  
(A) Entre 1 y 39 actuaciones evaluadas. IT ((C\*(86-C))/0,95)+33  
(B) A partir de 40 actuaciones evaluadas. IT=1708+(6,55\*C)  
C es la cantidad de actuaciones evaluadas  
IT es el importe total a percibir por cada conjunto de actuaciones evaluadas en cada convocatoria por evaluador